Se riippuu täysin teistä ja siitä näettekö toisenne ennen vihkimistä. Suosittelen ensisijaisesti hääpotrettien kuvaamista ennen vihkimistä, jolloin on riittävästi aikaa ja emme turhaan odotuta vieraitanne kuvauksien takia. Hääjuhlan aikana, tai heti vihkimisen jälkeen voi joskus olla hankala vetäytyä pidemmäksi aikaa kuvaamaan. Potrettikuvauksia voi tottakai olla hääpäivän aikana yksi tai useampia, teidän toiveidenne mukaan. Esim. syyshäissä on loistava mahdollisuus kuvata vielä muutama potretti lisää kauniissa laskevan auringon valossa.